गरीब मरीज को नहीं मिला आयुष्मान योजना का लाभ, हॉस्पिटल ने ऐंठ लिये 20 हजार रुपये | saraikela-kharsawan - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी
गरीब मरीज को नहीं मिला आयुष्मान भारत योजना का लाभ
जिला प्रशासन के निर्देश पर सिविल एसडीओ बरसात कयूम ने मामले की जांच कर इलाज के 29 हजार के बिल को माफ कराया.
Last Updated: December 6, 2018, 3:07 PM IST
सरायकेला जिले के निजी अस्पताल आयुष्मान भारत योजना की मिट्टी पलीद कर रहे हैं. ऐसा ही एक मामला आदित्यपुर में देखने को मिला. आदित्यपुर स्थित निजी अस्पताल मेड्रिट्रिना में एक बुजुर्ग को सांस की तकलीफ के बाद भर्ती कराई गयी, तो अस्पताल में परिजनों से ये कहकर 20 हजार रुपया ऐंठ लिया गया कि आयुष्मान योजना में रात को ऑनलाइन रजिस्ट्री नहीं होती है.
परिजनों ने आनन-फानन में रुपये की व्यवस्था कर अस्पताल में जमा कराया. लेकिन अगले ही दिन बुजुर्ग की मौत हो गई. इस दौरान अस्पताल ने मरीज को ना तो आयुष्मान भारत योजना का लाभ दिया और ना ही ढंग से इलाज किया. ऊपर से मौत के बाद करीब 29 हजार रुपये का बिल परिजनों को थमा दिया.
जब इस मामले की जानकारी स्थानीय बीजेपी नेता को मिली तो उन्होंने मुख्यमंत्री कार्यालय समेत जिले के उपायुक्त और सिविल सर्जन को इस बाबत अवगत कराया. जिसके बाद जिला प्रशासन के निर्देश पर सिविल एसडीओ बरसात कयूम ने मामले की जांच कर इलाज के 29 हजार के बिल को माफ कराया.
विकास की रिपोर्ट
ये भी पढ़ें- हाथी पर सवार होकर पुल का शिलान्यास करने पहुंचे मंत्री
नये साल में एक लाख युवाओं को रोजगार देगी झारखंड सरकार